Universitatea Craiova - Voluntari (sâmbătă, ora 21:45 , Digi Sport 1 )

Simona Halep - Garbine Muguruza (duminică, ora 13:00, Digi Sport 1)

UPDATE 19:10: Potrivit celor de la Dogan, Mircea Lucescu este așteptat, în această seară, la Istanbul, acolo unde va călători împreună cu Yildirim Demiroren, președintele Federației, cel care a venit la București pentru a negocia cu antrenorul român. Lucescu va semna un contract valabil până la finalul preliminariilor pentru Cupa Mondială.

Mircea Lucescu este noul antrenor al echipei naționale a Turciei. Oficialii de la Istanbul au negociat azi cu tehnicianul român și l-au convins pe fostul tehnician al lui Zenit, susțin la unison ziarele din Turcia.

Președintele federației Turciei l-a vrut pe tehnicianul de 72 de ani la cârma naționalei, după ce Șenol Guneș l-a refuzat. A venit în Capitală să negocieze, dar și bașkanul Galatei se afla la București cu o zi înainte.

Cu Galatasaray, Lucescu a câștigat campionatul în Turcia (2001-2002) și Supercupa Europei (2000), iar pe banca lui Beșiktaș și-a trecut în palmares titlu (2002-2003).

Cu patru etape rămase din preliminariile europene pentru Cupa Mondială din 2018, Turcia ocupă locul al treilea în Grupa I, la două puncte în urma Croației și Islandei, echipe aflate pe primele două poziții.

Reprezentativa Turciei este a doua echipă națională antrenată de Mircea Lucescu, după ce a României. El a fost selecționerul ”tricolorilor” între 1981 și 1986, ajungând cu aceștia la Euro 84. În cariera sa, el le-a mai pregătit pe Corvinul Hunedoara (1979-1980), Dinamo (1985-1990), Pisa (1990-1991), Brescia (1991-1996), Reggiana (1996-1997), Rapid (1997-1998, 1998-1999), Internazionale Milano (1998-1999), Galatasaray (2000-2002), Beșiktaș (2002-2004), Șahtior Donețk (2004-2016) și Zenit (2016-2017).

Numirea lui Mircea Lucescu în funcția de selecționer al Turciei vine la o săptămână după demiterea lui Fatih Terim. Federația din Turcia a ales să se despartă de acesta din urmă, după ce ”Împăratul” a fost implicat într-un scandal specific lumii interlope, zilele trecute.

Etichete:

,